O vin se produció por primera vegata mientres o neolitico, seguntes os testimonios arqueolochicos trobatos en as montanyas Zagros, en a rechión que güé ocupan Cheorchia, Armenia y Irán; gracias a la presencia de Vitis vinifera sylvestris, y l'aparición d'a ceramica mientres iste periodo. A evidencia mas antiga d'a producción y consumo de vin, ye una basilla de l'anyo 5400 aC, trobata en o poblato neolitico de Hajii Firuz Tepe, en as montanyas Zagros. A basilla contiene un repui royenco, presumiblement vin.[6] Dimpués, o consumo de vin s'estendilló enta ozident, plegando a Anatolia y Grecia, y enta o sud, plegando dica Echipto, ya famoso en Bahariya mientre d'o Imperio Meyo (sieglo XX aC). Amás antiga decumentación griega sobre o cautivo d'os vinyers, y a cullita y prensato d'as ugas, ye Os treballos e os días, d'Hesiodo, d'o sieglo VIII aC.[7] En l'antiga Grecia, o vin se bebeba mezclato con augua y s'alzaba en piel de craba.